
Parlamentul  României

Camera  Deputaţilor

Comisia pentru industrii si servicii

PLx247/2009                                                               Bucureşti 27.05.2009       
                                                                                        23/212/2009

BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege privind aprobarea Ordonanţei de urgenţă a Guvernului nr. 30/2009 pentru modificarea şi completarea art.2 din Ordonanţa de urgenţă a Guvernului nr. 80/2006 privind asigurarea producţiei de apă grea în vederea punerii în funcţiune şi pentru completarea necesarului tehnologic pe durata de viaţă a unităţilor 3 şi  4 de la Centrala nuclearo-electrică Cernavodă, transmis cu adresa nr. PLx247din 29 aprilie 2009 şi înregistrat cu nr. 23/212 din 29 aprilie2009.


Prin obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

Iulian Iancu

Parlamentul  României

Camera  Deputaţilor

Comisia pentru industrii si servicii

PLx 247/2009                                                                                         Nr.23/212/2009
RAPORT  
asupra proiectului de Lege privind aprobarea Ordonanţei de urgenţă a Guvernului nr. 30/2009 pentru modificarea şi completarea art.2 din Ordonanţa de urgenţă a Guvernului nr. 80/2006 privind asigurarea producţiei de apă grea în vederea punerii în funcţiune şi pentru completarea necesarului tehnologic pe durata de viaţă a unităţilor 3 şi  4 de la Centrala nuclearo-electrică Cernavodă

În conformitate cu  prevederile art.95 şi 115 din Regulamentul Camerei Deputaţilor, republicat, Comisia pentru Industrii şi Servicii a Camerei Deputaţilor a fost sesizată,  spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 30/2009 pentru modificarea şi completarea art.2 din Ordonanţa de urgenţă a Guvernului nr. 80/2006 privind asigurarea producţiei de apă grea în vederea punerii în funcţiune şi pentru completarea necesarului tehnologic pe durata de viaţă a unităţilor 3 şi  4 de la Centrala nuclearo-electrică Cernavodă, transmis cu adresa nr. PLx247din 29 aprilie 2009 şi înregistrat cu nr. 23/212 din 29 aprilie2009.


Senatul a adoptat acest proiect de Lege în şedinţa din 27 aprilie 2009.

Potrivit prevederilor art.75  alineatele (1) şi  (3) din Constituţia României, republicată, şi ale art.92 alin.(9) pct.2, din Regulamentul Camerei Deputaţilor, republicat, cu modificările ulterioare, Camera Deputaţilor este Camera decizională.
Consiliul Legislativ a avizat favorabil proiectul de Lege, cu unele observaţii şi propuneri, aviz transmis cu adresa nr. 242/26.03.2009.

Comisia pentru buget, finanţe şi bănci  a transmis avizul favorabil asupra acestui proiect de Lege, cu adresa nr. 22/282/06.05.2009.
Comisia juridică, de disciplină şi imunităţi  a transmis avizul favorabil asupra acestui proiect de Lege, cu adresa nr. PL-x/247/25.05.2009.

Proiectul de Lege are ca obiect de reglementare modificarea şi completarea art.2 din Ordonanţa de urgenţă a Guvernului nr. 80/2006 privind asigurarea producţiei de apă grea în vederea punerii în funcţiune şi pentru completarea necesarului tehnologic pe durata de viaţă a unităţilor 3 şi  4 de la centrala nuclearo-electrică Cernavodă, în sensul asigurării finanţării producţiei de apă grea produsă până la 21 ianuarie 2009, precum şi stabilirea noului regim al preţurilor şi tarifelor reglementate, începând cu luna februarie 2009.

Membrii Comisiei pentru industrii şi servicii au examinat proiectul de lege în şedinţa din 12 mai 2009 şi au hotărât cu unanimitate de voturi, să propună plenului Camerei Deputaţilor dezbaterea şi adoptarea acestui proiect de lege în forma adoptată de Senat.

La lucrările comisiei au participat ca invitaţi din partea Ministerului Economiei: domnul Secretar de Stat Şova Constantin şi domnul director general  Săndulescu Alexandru.


La lucrările comisiei au fost prezenţi 27 de deputaţi din totalul de 28 de deputaţi membri ai comisiei.
Prin obiectul de reglementare şi conţinutul său, proiectul de lege face parte din categoria legilor ordinare.

                  PREŞEDINTE,                                                  SECRETAR,
                   Iulian Iancu                                                   Mircea MARIN
        Consilier parlamentar,

         
Viorica Petraşcu

          Expert parlamentar,

           Cristina Bălănescu

